जब सरकार बनी थी, तब हमने कहा था कि हम भ्रष्टाचार मुक्त सरकार देंगे। आजकल एक फैशन सा हो गया है कि लोकपाल लागू करोगे, नहीं करोगे.. वगैरह-वगैरह। सामान्य लोग जिसे इसके बारे में ज्ञान नहीं है, वह भी ऐसी बातें करते हैं। हमारा कहना है कि हम ऐसा काम ही क्यों करते हैं कि लोकायुक्त की जरूरत पड़े। हम साफ-सुथरी सरकार क्यों नहीं देते? पहले बीमारी पैदा करें फिर डॉक्टर ढूंढें यह बात ठीक नहीं। इसलिए बीमारी ही न हो तो डॉक्टर की जरूरत ही नहीं होगी। मैं कह सकता हूं कि हमारी जो सरकार है, हमारे मंत्री हैं उन्होंने भाजपा को स्वीकार किया है। वे सब अनुभवी हैं। उनमें से कुछ ऐसे भी हैं जो पहले भाजपा के साथ रहे हैं। वे भाजपा की कार्य-संस्कृति को समझते हैं। किन्हीं कारणवश बाहर चले गए थे। अब सोचने समझने के बाद भाजपा में वापस आए हैं। इसलिए किसी तरह की दिक्कत नहीं है।